ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องการขอรับใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ตแบบที่สาม โดยที่ประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการขอรับใบอนุญาตการให้บริการอินเทอร์เน็ต ข้อ ๔ วรรคสามประกอบกับประกาศคณะกรรมการกิจการโทรคมนาคมแห่งชาติ เรื่องการขอรับใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ตข้อ ๔ วรรคสองได้กำหนดให้การยื่นขอใบอนุญาตการให้บริการอินเทอร์เน็ตเกตเวย์ระหว่างประเทศ และบริการชุมสายอินเทอร์เน็ตแบบที่สามให้อยู่ภายใต้เงื่อนเวลาและเงื่อนไขที่คณะกรรมการประกาศกำหนดเป็นการเฉพาะคราวต่อไปด้วยการแข่งขันเสรีภายใต้กรอบการกำกับดูแลที่เหมาะสมจะก่อให้เกิดประโยชน์สูงสุดแก่ทุกฝ่ายที่เกี่ยวข้องรวมทั้งยังก่อให้เกิดการลงทุนและพัฒนาโครงข่ายโทรคมนาคมที่เพียงพอต่อการให้บริการแก่ผู้ใช้บริการในทุกลำดับชั้นนอกจากนี้ ด้วยสภาวะปัจจุบันที่มีผู้ให้บริการอินเทอร์เน็ตเกตเวย์ระหว่างประเทศและผู้ให้บริการชุมสายอินเทอร์เน็ตแบบที่มีโครงข่ายโทรคมนาคมเป็นของตนเอง(แบบที่สาม) เพียงรายเดียวไม่เพียงพอต่อการรองรับความต้องการของตลาดได้ในอนาคตคณะกรรมการกิจการโทรคมนาคมแห่งชาติจึงเห็นสมควรสนับสนุนให้มีการลงทุนและเพิ่มจำนวนผู้ให้บริการจากที่กำหนดไว้เพียงรายเดียวแต่เดิมอาศัยอำนาจตามความในมาตรา๕๑ (๒) (๔) และ (๕) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับมาตรา ๗ มาตรา ๘ และ มาตรา ๙แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการโทรคมนาคมแห่งชาติ จึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกิจการโทรคมนาคมแห่งชาติเรื่อง การขอรับใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ต แบบที่สามข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้นำประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการขอรับใบอนุญาตการให้บริการอินเทอร์เน็ตมาใช้บังคับกับการยื่นขอรับใบอนุญาตตามประกาศนี้ข้อ๔ให้นำประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ มาใช้บังคับกับกรณีการใช้และเชื่อมต่อโครงข่ายโทรคมนาคมของผู้รับใบอนุญาตตามประกาศนี้ข้อ๕ผู้มีความประสงค์ขอรับใบอนุญาตแบบที่สามสำหรับการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ตที่มีคุณสมบัติครบถ้วนตามที่บัญญัติไว้ในกฎหมายว่าด้วยการประกอบกิจการโทรคมนาคม และประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการขอรับใบอนุญาตการให้บริการอินเทอร์เน็ต ให้ยื่นใบสมัครพร้อมทั้งเอกสารหลักฐานตามที่กำหนดในข้อ ๙ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการขอรับใบอนุญาตการให้บริการอินเทอร์เน็ตต่อคณะกรรมการกิจการโทรคมนาคมแห่งชาติข้อ๖ผู้รับใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ต แบบที่สองที่ประสงค์ขอเปลี่ยนเป็นใบอนุญาตแบบที่สามภายใต้ประกาศนี้ ให้ยื่นคำขอรับใบอนุญาตพร้อมเอกสารตามที่กำหนดในข้อ ๙ แห่งประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการขอรับใบอนุญาตการให้บริการอินเทอร์เน็ตต่อคณะกรรมการกิจการโทรคมนาคมแห่งชาติข้อ๗ในกรณีที่ผู้ขอรับใบอนุญาตยื่นเอกสารครบถ้วนตามรายการที่กำหนดในข้อ ๙แห่งประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการขอรับใบอนุญาตการให้บริการอินเทอร์เน็ตให้สำนักงานคณะกรรมการกิจการโทรคมนาคมแห่งชาติจัดทำบทวิเคราะห์ผลกระทบทางเศรษฐกิจและสังคมทั้งในเชิงตัวเลขและเชิงปริมาณ ให้แล้วเสร็จภายในสามสิบวันผู้ประสงค์ยื่นขอรับใบอนุญาตตามประกาศนี้อาจร้องขอต่อคณะกรรมการกิจการโทรคมนาคมแห่งชาติพิจารณากำหนดหน่วยงานของรัฐหรือสถาบันการศึกษาหรือหน่วยงานเอกชนที่ขึ้นทะเบียนเป็นที่ปรึกษาให้กับกระทรวงการคลังหรือเคยเป็นที่ปรึกษาให้หน่วยงานของรัฐในโครงการที่มีมูลค่าไม่น้อยกว่ามูลค่าของโครงการที่เสนอขอรับใบอนุญาตจัดทำบทวิเคราะห์ตามความในวรรคหนึ่งนำเสนอต่อคณะกรรมการกิจการโทรคมนาคมแห่งชาติเพื่อประกอบการพิจารณาแทนการดำเนินการของสำนักงานคณะกรรมการกิจการโทรคมนาคมแห่งชาติก็ได้โดยผู้ยื่นขอรับใบอนุญาตเป็นผู้เสียค่าใช้จ่ายในการจัดจ้าง ทั้งนี้ให้หน่วยงานดังกล่าวมีหนังสือรับรองความเป็นอิสระและความเป็นกลางไม่เข้าข้างฝ่ายใดฝ่ายหนึ่งของหน่วยงาน ผู้บริหารและผู้ปฏิบัติหน้าที่ยื่นต่อคณะกรรมการกิจการโทรคมนาคมแห่งชาติด้วยให้จัดรับฟังความคิดเห็นสาธารณะต่อบทวิเคราะห์ซึ่งได้จัดทำขึ้นตามความในวรรคหนึ่งหรือวรรคสองโดยคณะกรรมการกิจการโทรคมนาคมแห่งชาติจะรับฟังความคิดเห็นของทุกฝ่ายที่เกี่ยวข้องประกอบการพิจารณาตัดสินใจทั้งนี้บทวิเคราะห์ที่จัดทำขึ้นให้ถือเป็นรายงานการประเมินผลกระทบจากการกำกับดูแลขั้นสุดท้ายตามหมวด ๕ ของระเบียบคณะกรรมการกิจการโทรคมนาคมแห่งชาติว่าด้วยการประเมินผลกระทบการกำกับดูแลและให้หลักเกณฑ์ตามระเบียบคณะกรรมการกิจการโทรคมนาคมแห่งชาติว่าด้วยการประเมินผลกระทบการกำกับดูแลมาใช้บังคับโดยอนุโลมภายหลังการรับฟังความคิดเห็นคณะกรรมการกิจการโทรคมนาคมแห่งชาติอาจมีคำสั่งให้มีการแก้ไข เปลี่ยนแปลงหรือเพิ่มเติมรายละเอียดในบทวิเคราะห์ให้สมบูรณ์มากขึ้นก่อนพิจารณาตัดสินใจก็ได้ข้อ๘สิทธิการประกอบกิจการของผู้ได้รับใบอนุญาตตามประกาศนี้ให้เริ่มนับแต่วันที่คณะกรรมการกิจการโทรคมนาคมแห่งชาติมีมติอนุมัติ ทั้งนี้ให้สำนักงานคณะกรรมการกิจการโทรคมนาคมแห่งชาติจัดส่งเงื่อนไขใบอนุญาตให้แก่ผู้รับใบอนุญาตภายในเจ็ดวันนับแต่วันที่คณะกรรมการกิจการโทรคมนาคมแห่งชาติมีมติอนุมัติข้อ๙ให้ผู้รับใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ต แบบที่สามจัดส่งข้อมูลรายละเอียดเกี่ยวกับโครงข่ายที่นำมาให้บริการ ความจุ (capacity) ปริมาณการใช้แบนด์วิธ(bandwidth) จำนวนผู้ใช้บริการ ราคาการให้บริการและเอกสารอื่นใดที่คณะกรรมการกิจการโทรคมนาคมแห่งชาติเรียกให้ส่งเพื่อประโยชน์ในการกำกับดูแลแก่คณะกรรมการกิจการโทรคมนาคมแห่งชาติทราบทุกสามเดือนข้อ๑๐ บรรดาข้อมูล หรือเอกสารใดที่ได้มาตามประกาศนี้ย่อมอยู่ภายใต้ระเบียบคณะกรรมการกิจการโทรคมนาคมแห่งชาติว่าด้วยมาตรการเปิดเผยข้อมูลสารสนเทศพ.ศ. ๒๕๔๘ข้อ๑๑ให้จัดให้มีการรับฟังความคิดเห็นจากผู้ให้บริการทุกระยะเวลาหนึ่งปีนับแต่ประกาศนี้ใช้บังคับเพื่อประเมินผลการใช้บังคับหรือเพื่อปรับเปลี่ยนหลักเกณฑ์ให้สอดคล้องกับสภาพการณ์ต่อไปประกาศ ณ วันที่ ๑๙ตุลาคม พ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติวัชศักดิ์/ผู้จัดทำ๒๓ พฤศจิกายน ๒๕๔๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๓/ตอนพิเศษ ๑๒๑ ง/หน้า ๓๔/๒๑ พฤศจิกายน ๒๕๔๙